

Pannon Egyetem

Gazdálkodás- és Szervezéstudományok Doktori Iskola

Komplex vizsga menetrendje

2020. január 20. 10:00

Veszprém, Egyetem út 10.

A204-es terem

1. Komplex vizsgáig leadandó dokumentumok

• Spirálozott, nyomtatott dokumentum, amely tartalmazza a kutatási téma szakirodalmi összefoglalóját, a végleges kutatási tervet, az empirikus kutatás tervezett megvalósítását, valamint a témavezető értékelését a vizsgázóról. *Leadási határidő: 2020. január 13., 12:00 óra.*

o Formai követelményei:

* minimum 15 oldal terjedelmű
* TNR 12
* Sorkizárt
* 2,5 cm-es margó
* Szimpla sorköz
* A fejezetek élén vastag betűs, az alfejezetek élén dőlt betűs címek álljanak

• A kutatási beszámoló diasora, amely tartalmazza a kutatási témájának összefoglalását, illetve annak szakirodalmi részét, az eddig elért eredményeinek rövid összefoglalását, valamint a publikálásra beküldött, illetve megjelent cikkeket, továbbá a disszertációs szakaszra vonatkozó kutatási tervet. A hallgató a prezentáció diasorát elektronikusan küldi át.

1. A vizsgabizottság összetételére vonatkozó szabályok ellenőrzése
   * a vizsgabizottság legalább 3 tagból áll,
   * valamennyi tag tudományos fokozattal rendelkezik,
   * a tagok legalább egyharmada nem áll foglalkoztatásra irányuló jogviszonyban a Pannon Egyetemmel,
   * vizsgabizottság elnöke a Pannon Egyetem
     + egyetemi tanára, vagy
     + habilitált egyetemi docense, vagy
     + habilitált főiskolai tanára, vagy
     + Professor Emeritusa, vagy
     + tudományos doktora, MTA doktora címmel rendelkező oktatója, kutatója,
   * a jelölt témavezetője nem lehet tagja a bizottságnak
2. Vizsga szerkezete

A komplex vizsga két fő részből áll: az egyik részben a vizsgázó elméleti felkészültségét mérik fel („elméleti rész”), a másik részben a vizsgázó tudományos/művészeti előrehaladásáról ad számot („disszertációs rész” vagy „gyakorlati rész”).

• A komplex vizsga elméleti részében a vizsgázó fő- és melléktantárgyból tesz vizsgát.

• A komplex vizsga disszertációs részében a vizsgázó előadás formájában számot ad:

* + a kutatási témához kapcsolódó szakirodalmi ismereteiről,
  + a kutatási folyamat állásáról és esetleges eredményeiről,
  + a „kutatási és disszertációs szakaszra” vonatkozó kutatási tervéről,
  + a disszertáció elkészítésének és az eredmények publikálásának ütemezéséről.

1. Lebonyolítás rendje
   * Elnöki köszöntés, komplex vizsga megnyitása.
   * Bizottság bemutatása.
   * Komplex vizsga forgatókönyvének az ismertetése.
   * Tételsorok kiosztása a hallgatók részére.
   * Míg a hallgatók kidolgozzák a kapott tételsorokat, a bizottság meghallgatja és értékeli az első kutatási beszámolót (Göllény-Kovács Nikoletta).
   * Elméleti rész/szigorlat
     + A témakörök írásbeli kidolgozása, amelyre 20 perc áll a vizsgázó rendelkezésére.
     + A kidolgozott tételek ismertetése.
   * ZÁRT ÜLÉS
     + A bizottság tagjai egyenként 0-1-2-3-4 pontozással titkosan, szavazólapon szavaznak az elméleti részről. Az átlagszámításnál a főtárgyat kétszeres szorzóval kell figyelembe venni. A vizsgarész sikeres, amennyiben a Jelölt eléri a megszerezhető pontszám (=bizottság létszáma\*4) legalább 60 százalékát. A sikertelen komplex vizsgarész ugyanazon vizsgaidőszakban (január 31-ig) egy alkalommal ismételhető a Doktori Iskola által megjelölt időpontban.
     + Az elméleti rész értékelésének megvitatása, a bizottság rövid írásos véleményének elkészítése.
   * Disszertációs rész
     + A disszertációtervezet (kutatási terv) szóbeli ismertetése, prezentálása – **10-15 perc**
     + A disszertáció tervezet (kutatási terv) vitája – 10 perc
   * ZÁRT ÜLÉS
     + A bizottság tagjai egyenként 0-1-2-3-4 pontozással titkosan, szavazólapon szavaznak a disszertációs részről. A vizsgarész sikeresek, amennyiben a Jelölt eléri a megszerezhető pontszám (=bizottság létszáma\*4) legalább 60 százalékát. A sikertelen komplex vizsgarész ugyanazon vizsgaidőszakban egy alkalommal ismételhető a Doktori Iskola által megjelölt időpontban.
     + Hallgatóként összegző értékelés elkészítése, a jegyzőkönyv összeállítása.
       - A komplex vizsga megfelelt minősítésű, amennyiben mindkét rész (elméleti és disszertációs) eredménye meghaladja a 60 százalékot.
       - Mindkét vizsgarész nem megfelelt minősítésénél a teljes komplex vizsgát ismételni kell az adott vizsgaidőszakban. Amennyiben a komplex vizsgának csak az egyik része (elméleti vagy disszertációs) nem haladta meg a 60 százalékot, akkor csak az adott részt kell ismételni ugyanazon vizsgaidőszakban.
       - A komplex vizsga nem számít bele a doktori fokozat minősítésének kialakításába, de sikeres teljesítése a képzés második szakaszába történő belépésnek feltétele.
       - A komplex vizsgáról szöveges értékelést is tartalmazó jegyzőkönyv készül.
       - A vizsga eredményét a szóbeli vizsga napján ki kell hirdetni.
   * Eredmények kihirdetése

**Tervezett menetrend**

|  |  |  |
| --- | --- | --- |
| **Név** | **Feladat** | **Tervezett menetrend** |
| Megnyitó | | 10:00-10:20 |
| Göllény-Kovács Nikoletta | Komplex vizsga disszertációs része  A változás kockázata és a kockázat változása mezőgazdasági vállalkozások esetében  *(Tv.: Dr. Péter Erzsébet)* | 10:20-10:50 |
| Hajmásy Gyöngyi | Szigorlat  *Főtárgy: Menedzsment*  *Melléktárgy: A marketingelmélet válogatott fejezetei* | 10:50-11:05 |
| Hiezl Kitti | Komplex vizsga elméleti része  *Főtárgy: Menedzsment*  *Melléktárgy: Tudásmenedzsment* | 11:05-11:20 |
| Kollár Réka | Komplex vizsga elméleti része  *Főtárgy: Mikro- és Makroökonómia*  *Melléktárgy: Kutatásmódszertan* | 11:20-11:35 |
| Marton Zsuzsanna | Komplex vizsga elméleti része  *Főtárgy: Menedzsment*  *Melléktárgy: Innovációpolitika Magyarországon* | 11:35-11:50 |
| Tóth Erika Viktória | Komplex vizsga elméleti része  *Főtárgy: Menedzsment*  *Melléktárgy: Tudásmenedzsment* | 11:50-12:05 |
| Göllény-Kovács Nikoletta | Komplex vizsga elméleti része  *Főtárgy: Menedzsment*  *Melléktárgy: Termelésmenedzsment* | 12:05-12:20 |
| **Zárt ülés (Vizsgázók értékelésének elkészítése, ebédszünet)** | | **12:20-13:30** |

|  |  |  |
| --- | --- | --- |
| Hiezl Kitti | Komplex vizsga disszertációs része  Personalization in the hotel industry  *(Tv.: Dr. Gyurácz-Németh Petra)* | 13:30-14:00 |
| Kollár Réka | Komplex vizsga disszertációs része  Adósminősítési modell felépítése klasszikus és mélytanuló neurális hálózati algoritmussal  *(Tv.: Dr. Szikszai Szabolcs)* | 14:00-14:30 |
| Marton Zsuzsanna | Komplex vizsga disszertációs része  Magyarország turizmusbiztonságának vizsgálata – a kockázatészlelés hatása a desztinációválasztásra és az észlelt imázsra Pannon  *(Tv.: Dr. Birkner Zoltán, Dr. Keller Krisztina)* | 14:30-15:00 |
| Tóth Erika Viktória | Komplex vizsga disszertációs része  The Impact of Emerging Technologies on Knowledge Management  *(Tv.: Dr. Obermayer Nóra)* | 15:00-15:30 |
| **Zárt ülés (Kutatási beszámolók értékelésének elkészítése)** | | **15:30-15:45** |
| Hallgatók teljesítményének értékelése, az elnök lezárja a vizsgát | | 15:45-16:00 |